turjo4nis/wikipedia-bn-dump-20250701 huggingface dataset:
সূরা আহযাব

আল আহ্‌যাব    , (, (জোট) মুসলমানদের ধর্মীয় গ্রন্থ কুরআনের ৩৩ তম সূরা। এই সূরাটি মদিনায় অবতীর্ণ হয়েছে এবং এর আয়াত সংখ্যা ৭৩ টি।

সারকথা
এই সূরাটিতে মুসলমানদেরকে আল্লাহর দয়া ও ক্ষমতা স্মরণ করিয়ে দেয়ার জন্য খন্দকের যুদ্ধে আল্লাহ তালা যে মদিনা আক্রমণকারী গোত্রদেরকে যেভাবে পরাভূত করেছিলেন তা উল্লেখ করা হয়েছে। যেহেতু এটি একটি মাদানী সূরা, অন্যান্য 
মাদানি সূরার মত এতেও বিধি বিধান প্রদান করা হয়েছে, যা ছিল নবী ও তার স্ত্রীদের সাথে আচরণ সম্পর্কে এবং পাশাপাশি মুনাফিকদেরকে তাদের খারাপ আচরণ সম্পর্কে সাবধান করা হয়েছে। কিছু পণ্ডিতের মতে, মাদানি সূরার আয়াতগুলোর বিশেষত্ব হল ইসলামী সমাজের বিভিন্ন বিধিবিধান প্রদান করা।
 এই সূরাসমূহে সাধারণত মুমিনদের অনুসরণের জন্য নিয়মকানুন অন্তর্ভুক্ত থাকে।

নামকরণ
‎الأحزاب (আল-আহযাব) শব্দটা এসেছে  حزب থেকে যার অর্থ ভাগ করা, গ্রুপ, দল, বাহিনী যোগদান, সম্মিলিত বাহিনী ইত্যাদী। الأحزاب হল حِزْب এর বহু বচন। 
আমরা জানি বিভিন্ন গোত্রের প্রায় ১২ হাজার যোদ্ধা সম্মিলিতভাবে মদীনা ঘেরাও করে।

বিশেষত্ব

আরও দেখুন

 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র

বহিঃসংযোগ 
 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)
 কোরআন শরীফ

সূরা
ইসলাম ও নারী
জিহাদ
সূরা সাবা

সূরা সাবা, (, (রানী সাবা/শেবা), মুসলমানদের ধর্মীয় গ্রন্থ কুরআনের ৩৪ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৪ টি এবং রুকুর সংখ্যা ৬টি। এই সূরায় হযরত দাউদ  ও তার পুত্র হযরত সোলাইমান  এর জীবনের নানা-দিক সম্পর্কে বিবরণ পাওয়া যায়।

নামকরণ
১৫ আয়াতের বাক্য لَقَدْ كَانَ لِسَبَإٍ فِي مَسْكَنِهِمْ آيَةٌ	 থেকে গৃহীত হয়েছে। এর অর্থ হচ্ছে, এটি এমন একটি সূরা যেখানে ‘সাবা’—এর কথা বলা হয়েছে।

সাবা, বর্তমানের ইয়ামেন ছিল সবুজ আর ফলে ভরা উদ্যানের সমাহার। কিন্তু তারা নিয়ামতের কৃতজ্ঞতা স্বীকার করে নাই। অকৃতজ্ঞ হওয়ার কারণে সাবা রাজ্যকে বন্যাকবলিত করেন। তাদের অর্থনীতি পানির গর্ভে ডুবে যায়। তখন মক্কার ক্বাবা ঘরকে কেন্দ্র করে আরবদের অর্থনীতি চাঙ্গা হতে থাকে। পরবর্তীতে ইয়ামেনের রাজা ঈর্ষান্বিত হয়ে ক্বাবা ঘর ধ্বংস করার জন্য হাতীর বাহিনী নিয়ে যাত্রা করে। এবং আমরা সূরা ফিলে জানতে পারি, কিরুপে ঝাঁকে ঝাঁকে পাখি দিয়ে তাদেরকে চিবানো তৃণলতার মত অবস্থা করা হয়। 
মক্কাবাসীকে এবং সমগ্র মানবজাতীকে সাবার বাসীন্দাদের উদাহরণ থেকে শিক্ষা নিতে বলা হয়, কি কারণে তাদের রিযক্ সংকুচিত হয়েছিল।

বিশেষত্ব
কোনো ব্যক্তি এই সূরা ১০ বার পাঠ করলে দুনিয়ার সকল বলা মুসিবত থেকে রক্ষা পাওয়া যায়।

আরও দেখুন
 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র

বহিঃসংযোগ 

 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)
 কোরআন শরীফ

সূরা
সলোমন
সূরা ফাতির

সূরা ফাতির (; আদি স্রষ্টা), মুসলমানদের ধর্মীয় গ্রন্থ কুরআনের ৩৫ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪৫ টি।

নামকরণ
প্রথম আয়াতের	فاطر শব্দটিকে এ সূরার শিরোনাম করা হয়েছে। এর মানে হচ্ছে, এটি সেই সূরা যার মধ্যে ‍‘ফাতের’ শব্দটি এসেছে। এর অন্য নাম الملائكة	 এবং এ শব্দটিও প্রথম আয়াতেই ব্যবহৃত হয়েছে।

আরও দেখুন
 কুরআন
 ত্বোয়া-হা
 আল আম্বিয়া
 সূরা আল হিজর
 আন নাহল

তথ্যসূত্র

বহিঃসংযোগ 
 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)
 কোরআন শরীফ

সূরা
রুম ইন রোম

রুম ইন রোম () ২০১০ সালের স্পেনীয় যৌনউত্তেজক কমেডি রোমান্স চলচ্চিত্র। এটি সহ-প্রযোজনা, রচনা এবং পরিচালনা করেছেন হুলিও মেডেম। অভিনয়ে ছিলেন এলেনা আনায়া, নাতাশা ইয়ারোভেনকো, এনরিকো লো ভের্সো এবং নাজওয়া নিমরি। এটি পরিচালক হুলিও মেডেমের প্রথম ইংরেজি ভাষার চলচ্চিত্র।

চলচ্চিত্রটি প্রযোজনা করেছেন হুলিও মেডেম এবং আলভারো লঙ্গোরিয়া। চিত্রগ্রহণ করেছেন আলেক্স কাতালান এবং সম্পাদনা করেছেন হুলিও মেডেম।

রোমের একটি হোটেল কক্ষে দুইজন কমবয়সী নারীর (আলবা এবং নাতাশা) মধ্যেকার সম্পর্ক এই চলচ্চিত্রে প্রদর্শিত হয়েছে। এই কাহীনি কিছুটা এন লা কামা চলচ্চিত্রের উপর ভিত্তি করে নির্মিত।

অভিনয়ে 
 এলেনা আনায় — আলবা
 নাতাশা ইয়ারোভেনকো – নাতাশা
 এনরিকো লো ভের্সো 
 নাজওয়া নিমরি

তথ্যসূত্র

বহিঃসংযোগ

২০১০-এর চলচ্চিত্র
২০১০-এর দশকের আদিরসাত্মক চলচ্চিত্র
২০১০-এর দশকের এলজিবিটিকিউ সম্পর্কিত চলচ্চিত্র
ইংরেজি ভাষার চলচ্চিত্র
বাস্ক ভাষার চলচ্চিত্র
প্রণয়ধর্মী হাস্যরসাত্মক চলচ্চিত্র
আদিরসাত্মক প্রণয়ধর্মী চলচ্চিত্র
স্পেনীয় চলচ্চিত্র
স্পেনীয় স্বাধীন চলচ্চিত্র
স্পেনীয় আদিরসাত্মক চলচ্চিত্র
স্পেনীয় এলজিবিটিকিউ সম্পর্কিত চলচ্চিত্র
এলজিবিটিকিউ সম্পর্কিত নাট্য চলচ্চিত্র
লেসবিয়ান সম্পর্কিত চলচ্চিত্র
রোমের পটভূমিতে চলচ্চিত্র
হুলিও মেডেম পরিচালিত চলচ্চিত্র
হুলিও মেডেম প্রযোজিত চলচ্চিত্র
চলচ্চিত্রে নগ্নতা
২০১০-এর দশকের ইংরেজি ভাষার চলচ্চিত্র
চলচ্চিত্রের পুনর্নির্মাণ
২০১০-এর নাট্য চলচ্চিত্র
ওয়াটার ড্রপ্‌স অন বার্নিং রক্স

ওয়াটার ড্রপ্‌স অন বার্নিং রক্স () ২০০০ সালের ফরাসি নাট্য চলচ্চিত্র। রাইনার ওয়ের্নার ভাসবিন্ডার রচিত জার্মান নাটক, ত্রোফেন আউফ হেইসি স্টেইনি অবলম্বনে চলচ্চিত্রটি রচনা এবং পরিচালনা করেছেন ফ্রান্সিস ওজন। অভিনয়ে ছিলেন বার্নার্ড গিরদেউ, মালিক জিডি, লুডিভাইন স্যাগনিয়ার, আনা লেভিন প্রমুখ।

হাউট এট কোর্টের ব্যানারে চলচ্চিত্রটি প্রযোজনা করেছেন অলিভার ডেলবোস্ক, ক্রিটিন গোজলান, কেনজো হোরিকোশি, মার্ক মিসোনিয়ার এবং আলাইন সার্দে।

অভিনয়ে 
 বার্নার্ড গিরদেউ – লিওপইড
 মালিক জিডি – ফ্রান্জ
 লুডিভাইন স্যাগনিয়ার – আনা
 আনা লেভিন – ভেরা

পুরস্কার

তথ্যসূত্র

বহিঃসংযোগ 
 
 

২০০০-এর চলচ্চিত্র
২০০০-এর দশকের নাট্য চলচ্চিত্র
২০০০-এর দশকের এলজিবিটিকিউ সম্পর্কিত চলচ্চিত্র
ফরাসি ভাষার চলচ্চিত্র
জার্মান ভাষার চলচ্চিত্র
ফরাসি চলচ্চিত্র
ফরাসি নাট্য চলচ্চিত্র
ফরাসি এলজিবিটিকিউ সম্পর্কিত চলচ্চিত্র
Bisexuality-related films
নাটকের উপর ভিত্তি করে চলচ্চিত্র
Films directed by François Ozon
এলজিবিটিকিউ সম্পর্কিত নাট্য চলচ্চিত্র
ফরাসি বহুভাষিক চলচ্চিত্র
বিমলচন্দ্র ঘোষ

বিমলচন্দ্র ঘোষ (১২ ডিসেম্বর ১৯১০ – ২২ অক্টোবর ১৯৮১) একজন বাঙালি বামপন্থী কবি ছিলেন।

জন্ম 
বিমলচন্দ্র ঘোষ ১৯১০ খ্রিষ্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তার পিতার নাম ছিল নগেন্দ্রনাথ ঘোষ। তাদের পৈতৃক বাড়ি ছিল হাওড়ার বালি শহরে।

শিক্ষা ও কর্মজীবন
১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন।

কবিতা ও গান 
বিমলচন্দ্র ঘোষের উল্লেখযোগ্য কাব্যগ্রন্থ হল জীবন ও রাত্রি, দক্ষিণায়ন, উলুখড়, দ্বিপ্রহর ও অন্যান্য কবিতা, ফতোয়া, নানকিং, সাবিত্রী, বিশ্বশান্তি, ভুখা ভারত, উদাত্ত ভারত, রক্তগোলাপ প্রভৃতি। নানকিং কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তার লেখা উজ্জ্বল একঝাঁক পায়রা, শোনো বন্ধু শোনো প্রাণহীন এই শহরের ইতিকথা, ঝড় উঠেছে বাউল বাতাস, সুরের আকাশে তুমি যে গো শুকতারা প্রভৃতি জনপ্রিয়তা লাভ করেছিল। তিনি শাপ মোচন চলচ্চিত্রের জন্য সঙ্গীতরচনা করেছিলেন।

তথ্যসূত্র

১৯১০-এ জন্ম
১৯৮১-এ মৃত্যু
বাঙালি কবি
বাঙালি গীতিকার
বাঙালি লেখক
মণীন্দ্র রায়

মণীন্দ্র রায় (জন্ম: ৪ অক্টোবর ১৯১৯ - ২৮ আগস্ট ২০০০) সাহিত্য অকাদেমি পুরস্কার ও রবীন্দ্র পুরস্কার প্রাপ্ত একজন বিশিষ্ট বাঙালি কবি ছিলেন।

জীবন ও রাজনৈতিক মতাদর্শ
মণীন্দ্র রায় ১৯১৯ খ্রিষ্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলার শীতলাই গ্রামে জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন। কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে।

রচনা ও স্বীকৃতি
মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তার প্রথম কবিতা ছাপা হয়। ১৯৩৯ সালে তার প্রথম কাব্যগ্রন্থ ত্রিশঙ্কু প্রকাশিত হয়। ১৯৪২ খ্রিষ্টাব্দে একচক্ষু, ১৯৪২ খ্রিষ্টাব্দে ছায়া সহচর, ১৯৪৮ খ্রিষ্টাব্দে সেতুবন্ধন কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি ইয়াসিন মিঞা নামে দীর্ঘ কবিতা লিখেছিলেন। তিনি সীমান্ত ও নিষ্পন্ন নামক দুটি পত্রিকার সম্পাদক ছিলেন। তিনি অমৃত ও সত্যযুগ নামে দুটি সাময়িক পত্রিকারও সম্পাদনা করেন। তার লেখা অন্যান্য উল্লেখযোগ্য গ্রন্থগুলি হল কৃষ্ণচূড়া, অন্যপথ, অতিদূর আলোর রেখা, সুখের মেলাই, অমিল থেকে মিলে,  ভিয়েতনাম, লেনিন, নদী ঢেউ ঝিলমিল প্রভৃতি। তিনি জামায় রক্তের দাগ, নাটকের নাম ভীষ্ম, মাথায় জড়ানো জলপাই, পল্লব আমাকে বাঁচতে দাও, আমাকে জাগতে দাও প্রভৃতি অনেকগুলি নাটকও রচনা করেন। ১৯৬৯ সালে তার দীর্ঘ কবিতা মোহিনী আড়াল সাহিত্য অকাদেমি পুরস্কার লাভ করে। ১৯৯৩ সালে তিনি 'সনেট সমগ্র' গ্রন্থের জন্য রবীন্দ্র পুরস্কারে ভূষিত হন।

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র

১৯১৯-এ জন্ম
পূর্ববঙ্গে জন্ম
পাবনা জেলার ব্যক্তি
বাঙালি কবি
বাংলা ভাষায় সাহিত্য অকাদেমি পুরস্কার বিজয়ী
রবীন্দ্র পুরস্কার বিজয়ী
২০০০-এ মৃত্যু
বাঙালি লেখক
বাঙালি হিন্দু
বাঙালি পুরুষ কবি
২০শ শতাব্দীর বাঙালি কবি
ভারতীয় কবি
ভারতীয় পুরুষ কবি
ভারতীয় পুরুষ লেখক
ভারতীয় সম্পাদক
ভারতীয় ম্যাগাজিন সম্পাদক
২০শ শতাব্দীর ভারতীয় লেখক
২০শ শতাব্দীর ভারতীয় কবি
কলকাতার লেখক
সুরেন্দ্রনাথ কলেজের প্রাক্তন শিক্ষার্থী
আলু ভর্তা

আলু ভর্তা হল সিদ্ধ নরম আলু মরিচ (লংকা), পেঁয়াজ ও তেল মিশিয়ে পিষে তৈরিকৃত একধরনের খাদ্য। যা সাধারনত তরকারি হিসাবে খাওয়া হয়। ১৭৪৭ সালে হান্না গ্লাসসের লেখা দ্যা আর্ট অভ কুকারিতে আলুভর্তা তৈরীর পদ্ধতি বর্ণিত হয়েছে।

উপকরণসমূহ 
 আলু
 সরিষার তেল/ঘিঁ
 মরিচ
 পেঁয়াজ কুচি
 লবণ

প্রস্তুত প্রণালী 
প্রথমে একটি আলাদা পাত্রে পরিমাণমত আলু সিদ্ধ করে নিতে হবে। আলাদা একটি বাটিতে সিদ্ধ আলুর খোসা ছাড়িয়ে রেখে দিতে হবে। এবার পেঁয়াজ কুচি, মরিচ কুচি একটি ফ্রাই প্যানে হালকা তেলে একটু ভাজাভাজা করে নিতে হবে। এ পর্যায়ে সিদ্ধ আলুগুলো হাতের সাহায্যে চাপ দিয়ে ভেঙ্গে পিষতে হবে। সাথে ভাজা পেঁয়াজ ও মরিচকুচি এবং সরিষার তেল ভালভাবে মাখতে হবে। সাথে পরিমাণ মত লবণ দিতে হবে। অনেকে আলুর সাথে সিদ্ধ ডিম, সীম, বেগুন ইত্যাদিও ব্যবহার করেন।

এছাড়া অনেকে পোড়া মরিচ ব্যবহার করে; এতে ভর্তায় আলাদা এক প্রকার স্বাদ ও গন্ধ আসে। আবার কাঁচা মরিচ কুচিও ব্যবহার হয়। বৈচিত্র্য ও স্বাদের জন্য অনেক সময় ঘি ব্যবহার করা হয়।

বিভিন্নতা 
আলু ভর্তায় বিভিন্ন উপাদান যোগ করায় এর বিভিন্নতা এসেছে। যেমনঃ

 আলু ভর্তা
 ডিম ও আলু ভর্তা
 শিম ও আলু ভর্তা

চিত্রশালা

তথ্যসূত্র 

বাংলাদেশী রন্ধনশৈলী
বাঙালি রন্ধনশৈলী
ভর্তা
ভারতীয় রন্ধনশৈলী
জ্যাক রাইডার

জন জ্যাক রাইডার, এমবিই (; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী জ্যাক রাইডার ড্রাইভে অভিজ্ঞতা প্রদর্শন করেন। তার মিডিয়াম-পেস বোলিং যথেষ্ট কার্যকর ছিল।

খেলোয়াড়ী জীবন 
ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তার টেস্ট গড় অ্যালান বর্ডারের চেয়েও বেশি। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তার ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তার ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘণ্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন।

সম্মাননা 
স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন।

১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তার দেহাবসান ঘটে।

তথ্যসূত্র

আরও দেখুন 
 বিল ব্রাউন
 বিল পন্সফোর্ড
 অস্ট্রেলিয়া জাতীয় ক্রিকেট দল

বহিঃসংযোগ 

অস্ট্রেলিয়ান ডিকশনারি অব বায়োগ্রাফিতে জ্যাক রাইডার

১৮৮৯-এ জন্ম
১৯৭৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়া জাতীয় ক্রিকেট দল নির্বাচক
অস্ট্রেলিয়ার টেস্ট ক্রিকেট অধিনায়ক
অস্ট্রেলিয়ান ক্রিকেট হল অব ফেমে প্রবেশকারী
ভিক্টোরিয়ার ক্রিকেটার
মেলবোর্ন থেকে আগত ক্রিকেটার
নির্বাক (চলচ্চিত্র)

নির্বাক  একটি ভারতীয় বাংলা চলচ্চিত্র। এই চলচ্চিত্রটি পরিচালনা করেছেন সৃজিত মুখোপাধ্যায়।  অভিনয় করেছেন সুস্মিতা সেন, যীশু সেনগুপ্ত, ঋত্বিক চক্রবর্তী এবং অঞ্জন দত্ত। সৃজিত পরিচালিত সেরা চলচ্চিত্রগুলোর মধ্যে একটি হলো নির্বাক।এই চলচ্চিত্রেই সুস্মিতা সেন সর্বপ্রথম বাংলা ভাষায় অভিনয় শুরু করেন।.

অভিনয়
 সুস্মিতা সেন
 অঞ্জন দত্ত
 যীশু সেনগুপ্ত
 ঋত্বিক চক্রবর্তী

তথ্যসূত্র

বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
পশ্চিমবঙ্গের পটভূমিতে চলচ্চিত্র
২০১৫-এর চলচ্চিত্র
সৃজিত মুখোপাধ্যায় পরিচালিত চলচ্চিত্র
নজদ অভিযান

নজদ অভিযান হল উসমানীয় সাম্রাজ্যের পক্ষ থেকে মিশর কর্তৃক পরিচালিত ধারাবাহিক সামরিক অভিযান। এটি ১৮১১ সাল থেকে ১৮১৮ সাল পর্যন্ত স্থায়ী উসমানীয়-সৌদি যুদ্ধের অংশ। ১৮১৭-১৮ সময়ের এই অভিযানে ইবরাহিম পাশা নেতৃত্ব দেন। সুলতান দ্বিতীয় মাহমুদের আদেশে দিরিয়া জয় ও প্রথম সৌদি রাষ্ট্রের পতন ঘটানো তাদের লক্ষ্য ছিল।

হানাকিয়াহ থেকে প্রায় ৩০,০০০ সৈনিক মদিনার পশ্চিমে অগ্রসর হয়। ১৮১৭ সালের নভেম্বরে তারা মাওয়িয়া গ্রাম দখল করে। এরপর আল রাস, আল খাবরা, উনাইজা ও বুরাইদা ডিসেম্বরে দখল করা হয়। ১৮১৮ সালের এপ্রিলে তারা দিরিয়া পৌছায়। কয়েকমাস অবরোধ করার পর ৯ সেপ্টেম্বর আবদুল্লাহ বিন সৌদ সমর্পণ করেন।

আরও দেখুন
নজদ

উসমানীয়-সৌদি যুদ্ধের লড়াই
উসমানীয় সাম্রাজ্য সম্পর্কিত যুদ্ধ
সৌদি আরব জড়িত লড়াই
১৮১৭-এ মিশর
১৮১৮-এ মিশর
নজদের ইতিহাস
১৮১৭-এ এশিয়া
১৮১৮-এ এশিয়া
ইয়েনবুর যুদ্ধ

ইয়ানবুর যুদ্ধ ১৮১১ সালে সংঘটিত সৌদি ও উসমানীয়দের মধ্যকার একটি রক্তপাতহীন মুখোমুখি অবস্থাকে নির্দেশ করে। উসমানীয় সুলতান মিশরের মুহাম্মদ আলি পাশাকে সৌদিদের কাছ থেকে মক্কা পুনরুদ্ধারের আদেশ দেন। মুহাম্মদ আলি তার ছেলে তুসুন পাশাকে ১০,০০০ সৈনিক দিয়ে পাঠান। তারা ইয়ানবুতে অবতরণ করে অভিযান শুরু করে এবং একে অন্যান্য শহর জয় করার জন্য এই শহরকে স্টেশন হিসেবে ব্যবহার করা হয়।

তুসুনের বাহিনী সফলভাবে ইয়ানবুতে অবতরণ করে। সৌদিদের মাত্র ৭০ জন লোক উপস্থিত ছিল এবং তারা আত্মসমর্পণ করে।

উসমানীয়-সৌদি যুদ্ধের লড়াই
উসমানীয় সাম্রাজ্য সম্পর্কিত যুদ্ধ
সৌদি আরব জড়িত লড়াই
ইয়ানবু
সৌদি আরবের ইতিহাসে উসমানীয় যুগ
১৮১১-এ এশিয়া
প্রাণহানিবিহীন লড়াই ও সংঘাত
দিরিয়া অবরোধ

দিরিয়া অবরোধ ১৮১৮ সালে উসমানীয়-সৌদি যুদ্ধের শেষপর্যায়ে নজদ অভিযানের সময় সংঘটিত হয়। ইবরাহিম পাশার বাহিনী দিরিয়া পৌছালে আবদুল্লাহ বিন সৌদ দুর্বল সেনাবাহিনী নিয়ে তার রাজধানী রক্ষা করতে থাকেন। কয়েক মাসের অবরোধের পর ৯ সেপ্টেম্বর আবদুল্লাহ বিন সৌদ আত্মসমর্পণ করেন। তাকে বন্দী করে তার কোষাধ্যক্ষ ও সচিবকে সহ কায়রো নিয়ে যাওয়া হয়। পরে আবদুল্লাহকে ইস্তানবুল পাঠানোর পর সেখানে মৃত্যুদণ্ড দেয়া হয়। আরব উপদ্বীপের সকল প্রতিপক্ষকে দমন করে ইবরাহিম পাশা কায়রো ফিরে আসেন।

তথ্যসূত্র

বহিঃসংযোগ
 Diriyah official website

উসমানীয়-সৌদি যুদ্ধের লড়াই
উসমানীয় সাম্রাজ্যে ঘটিত অবরোধ
সৌদি আরব জড়িত লড়াই
উসমানীয় সাম্রাজ্য সম্পর্কিত যুদ্ধ
আল সাফরার যুদ্ধ

আল সাফরার যুদ্ধ উসমানীয়-সৌদি যুদ্ধ চলাকালে সংঘটিত হয়। তুসুন পাশার বাহিনী মদিনা পুনরুদ্ধারের জন্য গোলন্দাজ বাহিনী ও সরঞ্জাম নিয়ে সামনে অগ্রসর হলে আল সাফরা উপত্যকায় সৌদ আল কবিরের মুখোমুখি হয়। সৌদের সেনাবাহিনী ২০০ ঘোড়সওয়ার এবং প্রায় ১০,০০০ এর মত লোক নিয়ে সফলভাবে মদিনা প্রতিরোধ করে। তিনদিন লড়াইয়ের পর মিশরীয়রা পিছু হটে ইয়ানবুর ঘাঁটিতে ফিরে যায়।

উসমানীয়-সৌদি যুদ্ধের লড়াই
উসমানীয় সাম্রাজ্য সম্পর্কিত যুদ্ধ
সৌদি আরব জড়িত লড়াই
বিশ্ব আবহাওয়া সংস্থা

বিশ্ব আবহাওয়া সংস্থা () জাতিসংঘের একটি বিশেষায়িত সংস্থা। এটির ১৯৩ সদস্য রাষ্ট্র ও টেরিটোরি রয়েছে। ১৮৭৩ সালে, আন্তর্জাতিক আবহাওয়া সংস্থা থেকে এর উত্‍পত্তি হয়। বিশ্ব আবহাওয়া সংস্থা ১৯৫০ সালের ২৩ মার্চ প্রতিষ্ঠিত হয়।

প্রতিষ্ঠা
WMO এর আগে ছিল ইন্টারন্যাশনাল মেটিওরোলজিক্যাল অর্গানাইজেশন (IMO)। WMO তৈরি করা হয়েছিল বিশ্ব আবহাওয়া কনভেনশন দ্বারা, যা IMO-এর ১২ তম পরিচালক সম্মেলনে গৃহীত হয়েছিল।

WMO এর সদর দপ্তর সুইজারল্যান্ডের জেনেভায় অবস্থিত।

কার্যক্রম
বিশ্বব্যাপী আবহাওয়া পর্যবেক্ষণ ব্যবস্থা প্রতিষ্ঠা, অন্যান্য ক্ষেত্রে আবহাওয়াবিদ্যার প্রয়োগ এবং স্বল্পোন্নত দেশগুলোত জাতীয় আবহাওয়া সংক্রান্ত পরিষেবাগুলির উন্নয়নের জন্য গঠিত হয়।

আবহবিদ্যা-সম্বন্ধীয় সংকেতগুলো

বিশ্ব আবহাওয়া দিবস

১৯৫১ সাল থেকে সারাবিশ্বে ২৩ মার্চ বিশ্ব আবহাওয়া দিবস পালিত হয়ে আসছে ।

সভ্যপদ

আরও দেখুন
আবহাওয়া
বিশ্ব আবহাওয়া দিবস

তথ্যসূত্র

বহিঃসংযোগ

WMO.int – Official Website
WMO country codes from the International Comprehensive Ocean-Atmosphere Data Set
WCC-3

আবহাওয়া
বিশ্ব আবহাওয়া সংস্থা
জাতিসংঘের বিশেষায়িত সংস্থা
আন্তর্জাতিক বৈজ্ঞানিক সংস্থা
জাতিসংঘ উন্নয়ন গ্রুপ
১৯৫০-এ প্রতিষ্ঠিত বৈজ্ঞানিক সংগঠন
বেগুন ভর্তা

বেগুন ভর্তা হলো একপ্রকার বাঙালি খাবার। এতে বেগুন আগুনের আঁচে পুড়িয়ে তেল, লবণ, পেয়াজ, মরিচ সহ অন্যন্য উপদান সহযোগে তৈরি একশ্রেণীর খাদ্য। বাংলাদেশ, ভারত এবং পাকিস্তানে বেগুন ভর্তা খাওয়া হয় তবে অঞ্চলভেদে এটা তৈরির পদ্ধতি এবং খাওয়ার রীতি কিছুটা ভিন্ন হয়। এটা প্রাথমিকভাবে  বেগুন মিনমিনে মিহি করে প্রস্তুত করা একটি নিরামিষ খাবার। এটি কাঠকয়লা বা সরাসরি আগুনের ওপরে ভাজা হয়। এর ফলে এই ভর্তায় ধোঁয়াটে গন্ধ থাকে। প্রথাগতভাবে, এ খাবার প্রায়ই একটি দেশীয় খাবারের সঙ্গে খাওয়া হয়( বিশেষ করে পান্তা ও রুটি)। পাকিস্তান ও বাংলাদেশে  বেগুন ভর্তা একটি জনপ্রিয় রন্ধনপ্রণালীর অংশ। তবে ভারতে এটা বিহার, পশ্চিমবঙ্গ, আসাম, ওড়িশাসহ অনেক রাজ্যের জনপ্রিয় খাদ্য। এ খাবারের  স্থানীয় ভাষা উপর নির্ভর করে অনেক নাম আছে (হিন্দি: "बैंगन का भरता", গুজরাতি: odo, মারাঠি: वांग्याचे भरीत (wāngyāche bharīt))।

উপকরনসমূহ 
বেগুন ভর্তা করতে প্রয়োজনীয় উপকরণগুলো হলঃ
 বেগুন
 সরিষার তেল
 পেঁয়াজ কুচি
 কাঁচা মরিচ/পাকা মরিচ
 ধনে পাতা
 লবণ
 অন্যান্য উপকরণ

প্রস্তুতপ্রণালী 
বেগুন ভর্তা দুই ভাবে করা যায়; বেগুনকে আগুনে পুড়িয়ে বা সেদ্ধ করে। প্রথমে চুলা জ্বালিয়ে দিয়ে গোটা বেগুন আগুনের উপর ধরতে হয়। এসময় বেগুনকে ঘুরিয়ে ঘুরিয়ে পোঁড়াতে হয় যেন সমভাবে পুড়তে পারে। বেগুন পোঁড়াতে গেলে দেখা যাবে উপরের ত্বক কালচে হয়ে বেগুন নরম হয়ে গেলে চুলা বন্ধ করতে হয়। এবার কালো ত্বক তুলে ফেলতে হয়। এপর্যায়ে কাঁচা মরিচ কুচি ও পেঁয়াজ কুচি তেলে হালকা আঁচে ভাজা ভাজা করে নিতে হয়। এছাড়া পাকা মরিচও ব্যবহার করা হয়। এবার একটি বাটিতে মরিচ, পেঁয়াজ চটকে নিয়ে পোঁড়া বেগুন মাখাতে হবে। অনেকে বেগুন ভর্তায় ধনিয়া পাতা, সিদ্ধ ডিম, টমেটো ইত্যাদি ব্যবহার করেন।

বেগুনকে সেদ্ধ করে ভর্তা করার জন্য প্রথমে পরিমাণ মতো পানি দিয়ে চুলায় আগুন জ্বালিয়ে বসাতে হবে। সেদ্ধ হবার পরে বেগুনের চামড়া সহ বা বাদে সব উপকরন একত্রে হাত দিয়ে চটকে নিতে হবে। এছাড়াও মরিচ, পেয়াজ সরিষার তেলে ভেজেও ভর্তায় মেশানো যায়।

পরিবেশন প্রক্রিয়া 
বাঙালিরা সাধারণত খাবারের সাথে তরকারি হিসাবে বেগুন ব্যবহার করে। এছাড়া পহেলা বৈশাখ সহ অন্যন্য কিছু বাঙালি উৎসবে বেগুন ভর্তা পরিবেশিত হয়।

বিভিন্নতা 

তামিল নাড়ু দক্ষিণ রাজ্য, তামিলদের তৈরি এই খাবারকে kathrikai thayir kothsu নামে ডাকা হয়। তার এ ভর্তা বানাতে বেগুন এবং সরিষা, লাল মরিচ এবং তিলের তেলের সঙ্গে মাখানো হয়। রেসিপির অন্তিম ধাপে মিশ্রণের সাথে দই (অ্যাংলো-ইন্ডিয়ান দই) যোগ করা হয় এবং ধনে পাতার সাথে  সস দিয়ে পরিবেশিত হয়।

ভোজপুরী ভাষী অঞ্চলে এ ধরনের উত্তরপ্রদেশের পূর্ব অংশে এবং পশ্চিমে বিহারে এটা বেইগান কা চোখা নামে পরিচিত।

চিত্রশালা

তথ্যসূত্র

বহিঃসংযোগ 
 রুমানার রান্নাঘর:বেগুন ভর্তা
 টক-ঝাল-মিষ্টি:বিভিন্ন রকম ভর্তা 

বাংলাদেশী রন্ধনশৈলী
ভারতীয় রন্ধনশৈলী
বাঙালি রন্ধনশৈলী
ভর্তা
রন্ধনশৈলী
ভারতীয় সবজির পদ
রাজস্থানি রন্ধনশৈলী
উত্তরপ্রদেশী রন্ধনশৈলী
গুজরাতি রন্ধনশৈলী
বিহারি রন্ধনশৈলী
পাঞ্জাবি রন্ধনশৈলী
উত্তর ভারতীয় রন্ধনশৈলী
বেগুনের পদ
হিন্দি শব্দ ও বাক্যাংশ
ওড়িয়া রন্ধনশৈলী
তৌহিদউল্লাহ

তৌহিদউল্লাহ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
তৌহিদউল্লাহর বাড়ি কুমিল্লার চৌদ্দগ্রাম উপজেলার জগন্নাথ ইউনিয়নের কাঠকড়া গ্রামে। তার বাবার নাম আবদুল মান্নান ভূঁইয়া এবং মায়ের নাম আয়েশা খাতুন। তার স্ত্রীর নাম কূলসূমবেগম দ ম্পতির দুই মেয়ে ফাতেমা, জুুুলেখা।

কর্মজীবন
১৯৭১ সালে ৬ ইস্ট বেঙ্গল রেজিমেন্টে কর্মরত ছিলেন তৌহিদউল্লাহ। তখন এই রেজিমেন্টের অবস্থান ছিল পাকিস্তানের পেশোয়ারে। তিনি ছুটিতে ছিলেন।

মুক্তিযুদ্ধে অবদান 
১৯৭১ সালের ৭ বা ৮ নভেম্বর। ফেনী জেলার বিলোনিয়া এলাকার অনেক স্থানে ছিল পাকিস্তানিদের মজবুত প্রতিরক্ষা। ৩১ অক্টোবর থেকে ওই এলাকায় বৃষ্টি হচ্ছিল। কয়েক দিন মুষলধারে বৃষ্টি হয়। এর মধ্যে যুদ্ধও চলছিল। সেদিনও টিপটিপ বৃষ্টির মধ্যেই সন্ধ্যার পর চিথলিয়ার কাছে মুহুরী নদীর পশ্চিমে ধানীকুণ্ডের দক্ষিণে তৌদিউল্লাহসহ ২০ জনের একটি দল রেকি করতে যান। তার হাতে ছিল এলএমজি। তাঁদের উদ্দেশ্য ছিল শত্রুর অবস্থান ও শক্তি সম্পর্কে তথ্য সংগ্রহ করা। দুর্ভাগ্যবশত তারা শত্রুর অ্যামবুশে পড়ে যান। পরে তাঁদের কোম্পানি কমান্ডার লেফটেন্যান্ট ইনাম-উজ-জামান খবর পেয়ে মুক্তিযোদ্ধাদের বড় একটি দল সেখানে পাঠান। তারা পাকিস্তানিদের পাল্টা আক্রমণ করে। মুক্তিযোদ্ধাদের পাল্টা আক্রমণে পাকিস্তানিরা পিছু হটতে বাধ্য হয়। অন্ধকারে হঠাৎ একসঙ্গে অনেক অস্ত্রের গর্জন শুরু হয়। ঝাঁকে ঝাঁকে গুলি। আচমকা আক্রমণে মুক্তিযোদ্ধারা সবাই অপ্রস্তুত। তৌহিদউল্লাহ একেবারে শত্রুর নাগালের মধ্যে। পজিশন নেওয়ার আগেই কয়েকটি গুলি এসে বিদ্ধ হলো তার পায়ে। নিমেষে তার শরীর যন্ত্রণায় কুঁকড়ে গেল। চোখের সামনে সহযোদ্ধা আজিজ গুলিবিদ্ধ হয়ে শহীদ হলেন। আহত হলেন আরও কয়েক সহযোদ্ধা। রক্তে ভেসে গেল জায়গাটা। রুদ্ধশ্বাস এক অবস্থা। ভাবনা-প্রস্তুতির সময় নেই। সহযোদ্ধা কেউ কেউ পাল্টা আক্রমণের চেষ্টা করলেন। তৌহিদউল্লাহও প্রাণপণে চেষ্টা করলেন; কিন্তু পারলেন না। বিশৃঙ্খল হয়ে পড়েছে তাঁদের গোটা দল। এমন অবস্থায় পশ্চাদপসরণ ছাড়া তাঁদের সামনে আর কোনো বিকল্প থাকল না। তৌহিদউল্লাহ মুক্তিবাহিনীর একজন সাহসী যোদ্ধা ছিলেন। তিনি ২ নম্বর সেক্টরের রাজনগর সাবসেক্টর এলাকার অন্তর্গত ফুলগাজী, মুন্সিরহাট, বন্ধুরহাটসহ আরও কয়েক স্থানে যুদ্ধ করেন। ২১ জুন পর্যন্ত বিলোনিয়া মুক্ত ছিল। সে সময় তিনি ফেনীর দক্ষিণে একটি ডিফেন্সে ছিলেন। ২১ জুন তিনটি হেলিকপ্টার এসে তাঁদের অবস্থানের ৫০০ গজ দূরে নামে। তারা তখন ভেবেছিলেন, হেলিকপ্টারগুলো মুক্তিবাহিনীর। আসলে সেগুলো ছিল শত্রুর হেলিকপ্টার। যখন হেলিকপ্টার থেকে পাকিস্তানি সেনা নামতে থাকে, তখন তাঁদের ভুল ভাঙে। তৌহিদউল্লাহ তার এলএমজি দিয়ে হেলিকপ্টার লক্ষ্য করে ব্রাশফায়ার করেন। কিন্তু তার আগেই হেলিকপ্টার অনেক ওপরে উঠে যায়। সেদিন সেখানে দুই পক্ষে ব্যাপক গোলাগুলি হয়।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

জীবিত ব্যক্তি
বীর বিক্রম
কংকালীতলা

কঙ্কালীতলা হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি গ্রাম পঞ্চায়েত ও হিন্দু তীর্থ।

ভূগোল 
কঙ্কালীতলা বোলপুর শহর থেকে  দূরে বোলপুর-লাভপুর রোডের উপর অবস্থিত। এই শহর কোপাই নদীর তীরে অবস্থিত। কঙ্কালীতলা বোলপুর—শ্রীনিকেতন ব্লকের অধীনস্থ একটি গ্রাম পঞ্চায়েত।

কঙ্কালীতলা গ্রাম পঞ্চায়েতের অধীনস্থ গ্রামগুলি হল: বেঙ্গুটিয়া, জলজলিয়া, কর্পটিকুড়ি, সাংরি মাহুলা, সাংরি, রাউতারা, গোপালপুর, কুচলি, ধুলটিকুড়ি, বাগদাউরা, বিশেঘাটা, আমদাহারা, ক্ষুদ্র আমদাহারা, পাথরঘাটা, কেশরাদিহি, সীতাপুর, পদ্মাবতীপুর, খোশ কদম্বপুর, উত্তর নারায়ণপুর ও লায়েক বাজার।

জনপরিসংখ্যান 
২০০১ সালের জনগণনা অনুসারে, কঙ্কালীতলা গ্রাম পঞ্চায়েতের জনসংখ্যা ১৯,২২৯।

রাজনীতি 
সীমানা পুনর্নির্ধারণ কমিশনের সিদ্ধান্ত অনুসারে কঙ্কালীতলা গ্রাম পঞ্চায়েতটি নানুর বিধানসভা কেন্দ্র ও বোলপুর লোকসভা কেন্দ্রের অধীনস্থ।

সংস্কৃতি 

কঙ্কালীতলা মন্দির একটি শক্তিপীঠ। হিন্দু বিশ্বাস অনুসারে, দক্ষযজ্ঞের পর এখানে দেবী সতীর কঙ্কাল পড়েছিল। এখানে দেবীর নাম দেবগর্ভা ও ভৈরবের নাম রুরু। কঙ্কালীতলায় অন্যান্য কিছু মন্দিরও আছে।

বহিঃসংযোগ

পাদটীকা 

বীরভূম জেলা
বীরভূম জেলার গ্রাম
সতী পীঠের অবস্থান
বীরভূম জেলার শহর ও নগর
নিকোলাই রদেস্কু

নিকোলাই রদেস্কু (; ৩০ মার্চ ১৮৭৪, ক্যালিমানেস্তি – ১৬ মে ১৯৫৩, নিউ ইয়র্ক সিটি) ছিলেন একজন রোমানিয়ান সেনা কর্মকর্তা এবং রাজনীতিবিদ। তিনি কম্যুনিষ্ট শাসন-পূর্ব রোমানিয়ার সর্বশেষ প্রধানমন্ত্রী ছিলেন; তার শাসনকাল ছিলো ৭ ডিসেম্বর ১৯৪৪ থেকে ১ মার্চ ১৯৪৫ পর্যন্ত।

তথ্যসূত্র 

১৮৭৪-এ জন্ম
১৯৫৩-এ মৃত্যু
দ্বিতীয় বিশ্বযুদ্ধের রাজনৈতিক নেতা
রোমানিয়ার প্রধানমন্ত্রী
প্রথম ক্যারল জাতীয় প্রতিরক্ষা বিশ্ববিদ্যালয়ের প্রাক্তন শিক্ষার্থী
প্রথম বিশ্বযুদ্ধে রোমানীয় সামরিক কর্মকর্মী
রোমানিয়ার স্বরাষ্ট্রমন্ত্রী
দ্বিতীয় বিশ্বযুদ্ধের রোমানীয় ব্যক্তি
মার্কিন যুক্তরাষ্ট্রে রোমানীয় প্রবাসী
২০শ শতাব্দীতে যক্ষ্মায় মৃত্যু
ফ্রেড কোরমাতসু

ফ্রেড টয়োসাবুরু কোরমাতসু (是 松 豊 三郎, ৩০ জানুয়ারি ১৯১৯ - ৩০ মার্চ ২০০৫) ছিলেন দ্বিতীয় বিশ্বযুদ্ধের সূত্রপাতের সময় মার্কিন যুক্তরাষ্ট্রের পশ্চিম উপকূলীয় অঞ্চলে বসবাসকারী একজন জাপানি বংশোদ্ভূত আমেরিকান নাগরিক। জাপানি নৌ ও বিমান বাহিনী পার্ল হারবার আক্রমণ কিছুদিন পরে প্রেসিডেন্ট ফ্রাঙ্কলিন ডি রুজভেল্ট 9066 নং নির্বাহী আদেশ জারি করেন, যাতে তিনি "সামরিক এলাকা" থেকে জাপানি বংশোদ্ভূত সব ব্যক্তিদের অপসারণ করতে তার মনোনীত প্রতিনিধি হিসাবে প্রতিরক্ষা মন্ত্রী ও সামরিক কমান্ডারকে অনুমোদন দেন এবং তাদেরকে 'অন্তরীণ শিবির'-এ স্থানান্তর করতে নির্দেশ দেন যা জাপানি আমেরিকান অন্তরীণ হিসাবে পরিচিত হয়। ফ্রেড কোরমাতসু এই যুদ্ধকালীন আদেশ মান্য করতে অস্বীকার করে তার নিজের বাড়ি ছেড়ে জাপানি আমেরিকানদের জন্য নির্ধারিত অন্তরীণ ক্যাম্পে রিপোর্ট করতে অস্বীকার করেন; ফলশ্রুতিতে তিনি গ্রেফতার এবং দোষী সাব্যস্ত হোন। মামলায় তিনি আপীল আদালতে হেরে যাবার পর অন্তরীন আদেশের 'সাংবিধানিক' যৌক্তিকতা চ্যালেঞ্জ করে মার্কিন যুক্তরাষ্ট্রের সুপ্রিম কোর্টে পুনরায় আপিল করেন; কিন্তু সেখানে তিনি ৬-৩ ভোটে পরাজিত হোন।

১৯১৯-এ জন্ম
২০০৫-এ মৃত্যু
প্রেসিডেন্সিয়াল মেডেল অব ফ্রিডম প্রাপক
ফোর ফ্রিডমস পুরস্কার প্রাপক